शरद पवार म्हणतात, 'पळपुट्यांचा समाचार जनताच घेईल', #5मोठ्याबातम्या\nशरद पवार

1. पळपुट्यांचा समाचार जनताच घेईल: शरद पवार

"सामान्य जनतेच्या पाठिंब्यावर निवडून येऊन पळपुटेपणाची भूमिका घेणाऱ्यांचा समाचार जनताच घेईल," असं वक्तव्य राष्ट्रवादी काँग्रेसचे अध्यक्ष शरद पवार यांनी केलं आहे.  महाराष्ट्र टाइम्सनं ही बातमी दिली आहे.

नवी मुंबईत आयोजित करण्यात आलेल्या कार्यकर्ता मेळाव्यात शरद पवार बोलत होते.

ते म्हणाले, "काहीजण चुकीच्या वाटेवर जातील, असं वाटलं नव्हतं. पण, तसं झालं आहे. आता त्याची चिंता करण्याचं कारण नाही. महाराष्ट्र हे स्वाभिमानी लोकांचं राज्य आहे. येथील लोक स्वाभिमानाशी तडजोड करत नाहीत. म्हणूनच ही जनता जेव्हा मतदान करेल, तेव्हा पळपुट्यांचा नक्कीच समाचार घेईल. दिल्लीश्वरांकडून अपमानास्पद वागणूक घेऊन ज्यांनी तह केला त्यांना धडा मिळेल."

"राज्यात दरवर्षी 16 हजार शेतकरी आत्महत्या करत आहेत. हातचे रोजगारही जात आहेत. ज्यांनी ही परिस्थिती निर्माण केली, त्यांच्या पदराखाली जाण्याचा नाही, तर त्यांच्यासोबत संघर्ष करण्याचा हा काळ आहे," असंही ते म्हणाले. 

2. शेतीसाठीचा पैसा योग्यप्रकारे वापरला जातोय का? - RBI 

शेतीसाठी दिला जाणारा पैसा योग्य हातात पोहोचतोय का, असा प्रश्न 'रिझर्व्ह बँक ऑफ इंडिया'नं (RBI) विचारला आहे. बिझनेस स्टँडर्डनं ही बातमी दिली आहे. 

काही राज्यांमध्ये कृषी क्षेत्राला केला जाणारा पतपुरवठा हा या क्षेत्रातील सकल उत्पन्नाच्या तुलनेत जास्त होता, असं RBIच्या इंटर्नल वर्किंग ग्रुपच्या अहवालातून समोर आलं आहे. 

कृषीसाठी केला जाणारा पतपुरवठा इतर क्षेत्रांमध्ये वळवण्यात आला आहे, असं यातून निदर्शनास येतं. तेलंगणा, कर्नाटक, केरळ, तामिळनाडू आणि पंजाब या राज्यांचा या प्रकारात समावेश होत असल्याचं बातमीत म्हटलं आहे. 

3. देशाच्या मॅपिंगसाठी 300 ड्रोनचा वापर

देशाचं मॅपिंग करण्यासाठी 'सर्व्हे ऑफ इंडिया' पहिल्यांदाच ड्रोनचा वापर करणार आहे. यासाठी संस्था 300 ड्रोन वापरणार आहे, द हिंदूनं ही बातमी दिली आहे. 

प्रातिनिधिक फोटो

"जमिनीचे चांगल्या दर्जाचे नकाशे प्रदान करण्याचं आमचं ध्येय आहे," असं संस्थेचे संचालक गिरीश कुमार यांनी म्हटलं आहे. 

पुढच्या 2 वर्षांत देशाच्या 75 टक्के भौगोलिक क्षेत्राचं मॅपिंग करण्याचं संस्थेचं उद्दिष्ट आहे. यासाठी 300 ड्रोन वापरण्यात येणार असून सध्या 30 ड्रोनच्या साहाय्याननं प्रात्यक्षिकं केली जात आहेत.

4. विरोधकांचं महत्त्व कमी झालं, तर राजकर्ता...\n\ntl;dr:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया.